বিপর্যস্ত উত্তরবঙ্গ, সাহায্যের হাত বাড়াল টলিউডের টেকনিশিয়ান থেকে প্রযোজক

কলকাতা:ভারীবৃষ্টি ও ভুটানের পাহাড় থেকে জল নামার জেরে বিপর্যস্ত উত্তরবঙ্গ (Difficult Times North Bengal)। প্রাকৃতিক বিপর্যয়ে বিধ্বস্ত জনজীবন ঘুরে দাঁড়ানোর চেষ্টা করছে উত্তরবঙ্গবাসী। জলের স্রোতে ভেসে গেছে ঘরবাড়ি, হাহাকার ছড়িয়েছে জীবনে। এমন কঠিন সময়ে পাশে দাঁড়িয়েছে টলিউডের টেকনিশিয়ান থেকে প্রযোজকরা। দুর্গতদের পাশে দাঁড়ালো বাংলা বিনোদন জগত। পাহাড়ের প্রাকৃতিক দুর্যোগে ক্ষতিগ্রস্তদের পাশে দাঁড়ানোর জন্য গোটা ইন্ডাস্ট্রিকে একত্র করলেন প্রসেনজিৎ-দেব (Dev)। নিজেদের সাধ্যমত সাহায্যের হাত বাড়ালেন টলিউডের প্রযোজক-পরিচালক -অভিনেতা- অভিনেত্রীরা।

উত্তরবঙ্গের এই প্রাকৃতিক বিপর্যয়কে সামনে রেখে ফেডারেশন, চ্যানেল এবং প্রযোজকদের পক্ষ থেকে এক ত্রিপাক্ষিক সাংবাদিক সম্মেলনের আয়োজন করা হয় । সেদিনের এই সভায় উপস্থিতি যেন এক মানবিকতার মঞ্চ—যেখানে আলোচনার একটাই বিষয়, কীভাবে সাহায্যের হাত আরও বড় করে পৌঁছে দেওয়া যায় দুর্গত মানুষের কাছে। ফেডারেশন-এর নেতৃত্বে স্বরূপ বিশ্বাস (Swarup Biswas) জানিয়েছেন, উত্তরবঙ্গের বন্যার্তদের পাশে দাঁড়াতে ইতিমধ্যেই মোট ৩৩ লক্ষ টাকা তহবিল গঠন করা হয়েছে। ইম্‌পা (EIMPA)-র পক্ষ থেকে সভাপতি পিয়া সেনগুপ্ত জানালেন, তাঁদের সংগঠন দিয়েছে ৫ লক্ষ ১১ হাজার টাকা, আর প্রযোজক নীল রতন দত্ত ব্যক্তিগতভাবে সাহায্য করেছেন ১০ লক্ষ টাকা। ইম্‌পা সভাপতি পিয়া সেনগুপ্ত (Eimpa President Piya Sengupt) ঘোষণা করেছিলেন, “অভিনেতাদের তরফ থেকে ফান্ড গঠন করেছেন বুম্বাদা আর দেব। আমরা গঠন করব টেকনিশিয়ানদের তরফ থেকে। প্রিয়া আরও জানিয়েছেন, অনুযায়ী আমাদের সংগঠন এবং ফেডারেশন সমস্ত সদস্যদের নিয়ে অর্থ সংগ্রহ করবে গিল্ডের পক্ষ থেকে। সেই অর্থ জমা পড়বে মুখ্যমন্ত্রী মমতা বন্দ্যোপাধ্যায়ের ত্রাণ তহবিলে।”

আরও পড়ুন:মা হতে চলেছেন সোনাক্ষী? কী বললেন অভিনেত্রী

অন্য খবর দেখুন